ඓතිහාසික සේරුවිල මංගල රජමහා විහාරයේ විහාරාධිපති හිමියන් පත් කිරීමේදී අධිකරණය ලබාදී ඇති නියෝගය ප්‍රකාරව කටයුතු කරන බව බුද්ධ ශාසන අමාත්‍යාංශයේ ලේකම් කපිල ගුණවර්ධන ප්‍රකාශ කළා.පූජ්‍ය අලුදෙණියේ සුබෝදි හිමියන් ඓතිහාසික සේරුවිල මංගල රජමහා විහාරයේ විහාරාධිපති හිමියන් ලෙස පත්වීමට එරෙහි ක්‍රියාවන් වළක්වාලන වාරණ නියෝගයක්, කොළඹ දිසා අධිකරණය විසින් නිකුත් කර තිබුණේ පෙරේදා දිනයේදීයි.අමරපුර ශ්‍රී කළ්‍යානි වංශ පාර්ශවයේ මහානායක අතිපූජ්‍ය දොඩම්පහල චන්ද්‍රසිරි නාහිමියන් වෙත සහ තවත් ස්වාමින් වහන්සේ සිව් නමකට අදාළ වාරණ නියෝගය නිකුත් කර තිබුණා.මෙම වාරණ නියෝගය නිකුත් කළ සෙසු ස්වාමින් වහන්සේලා වන්නේ පූජ්‍ය කොටපොල අමරකිත්ති, පූජ්‍ය කපුගොල්ලෑවේ ආනන්ද කිත්ති, පූජ්‍ය හම්බෙගමුවේ අස්සජි සහ පූජ්‍ය බලංගොඩ ධම්මාලෝක යන හිමිවරුන්.මීට අමතරව, පූජ්‍ය අලුදෙනියේ සුබෝධි හිමියන් විහාරාධිපති වශයෙන් කටයුතු කිරීමට බාධා කිරීම්, අවහිර කිරීම් සහ විහාරස්ථානයේ පරිපාලන කටයුතුවලට මැදිහත්වීම වළක්වාලමින් ද වාරණ නියෝගයක් නිකුත් කර තිබෙනවා.මෙම වාරණ නියෝග පිළිබඳව බෞද්ධ කටයුතු කොමසාරිස්වරයාට දැන ගැනීම පිණිස එම නියෝග වල පිටපත් නිකුත් කරන ලෙසට ද කොළඹ අතිරේක දිසා විනිසුරු කල්හාරි ලියනගේ  නියෝග කර තිබුණා.